Back to mapGenl De La Rey
Jors Swanepoel (083 643 2591)
Takvoorsitter: Jors Swanepoel
Ondervoorsitter: Jacques de Wet
Sekretaris: Gerda Swanepoel
Tesourier: Riaan Kriel
Kommunikasiebeampte: Gerda Swanepoel
Senior opleier: Martiens Pitout
Junior opleier: Yolanda Markram
Jagkoördineerder: Jaco Alberts
Skietkoördineerder: Martiens Pitout
Bewaringskoördineerder: John en Yolanda Markram
Sosiaal: Hardus Coertze
Genl de la Reytak het hierdie jaar wees ‘n fantastiese jaar gehad. Ons bedank elke lid wat ‘n aandeel daarin gehad het.
Ons klubhuis se dak is op en nuwe toilette is gebou; nuwe klanktoerusting is aangebring; die braaiplek en die kombuis is opgradeer; die meterbaan is gebou; die pistoolbaan is verbeter; en die pad na die skietbaan is herstel. Die Dirk van Schalkwyk-skietbaan is nou in puik kondisie en is ons baie trots.
Baie dankie aan ons Skietdag borge: Eerste Nasionale Bank, Fishers Shooters, G3-Makelaars en Palkor, NWK Retail, Palm Sands Superspar, Uitkyk Vleismark en Blue Bottle Drankwinkel. Ons het groot waardering vir jul ondersteuning.
Die NWK Retail Skietdag was weereens volbespreek met 420 plekke. Die skuts het weer van heinde en verre gekom vir hierdie unieke skietdag. Ons beplan reeds 2019 se Kopskiet-kompetisie en het alreeds ‘n aanduiding van ‘n paar SAJWV-takke gekry dat hul weer hul plekke bevestig wil hê.
Ons Fishers Shooters Tonnel kompetisie was baie suksesvol en die kompetisie is gewen deur mnr. Victor Badenhorst, met die beste groepering.
Genl de la Reytak het op 29 September hul eers Trofeemeetkursus aangebied. JR Raath en Carel Mienie het die kursus aangebied. Nege lede het die kursus bygewoon en suksesvol afgelê. Baie geluk aan hierdie lede en baie dankie ook aan JR en Carel. Lede is welkom om hulle trofees vir Jaco Alberts trofee te bring sodat dit op die stelsel geplaas word. Ons is baie opgewonde oor hierdie afdeling en nooi al ons lede uit om deel te word daarvan. Vir enige navrae kontak gerus die kantoor en ons sal jul verwys na Jaco.
Opleiding vir Toegewyde Sportskutstatus word gereeld aangebied. Skakel die kantoor om te bespreking.
Die Juniors word op hoogte gehou van die volgende byeenkoms.
John en Yolanda Markram is besig is hierdie afdeling en is ook veral toegespits op ons junior lede wat bewaring aanbetref.
Ons wens ons lede ‘n Geseënde Feestyd toe en ons vertrou dat 2019 ‘n voorspoedige jaar sal wees.
5 Jan: Pistool Skietdag
12 Jan: Pistool Skietdag SAPSA
19 Jan: Uitkyk Vleismark en Blue Bottle Borgdag
26 Jan: Semi-auto Skietdag